Jon Balke

Jon Georg Balke (født 7. juni 1955 på Furnes ved Hamar) er en norsk musiker (klaver og synthesizer), arrangør og komponist.

Karriere 
Han vokste opp i Oslo, der han i løpet av 1970-årene startet gruppen «Unis» med broren Erik Balke og Radka Toneff (1973–74), platedebuterte i Arild Andersens kvartett (1974–76), tok del i Radka Toneff og Karin Krogs besetninger, var i Lars Klevstrand/Guttorm Guttormsen kvartett (1977–78), «Kråbøl» og ledet kvartett med Jon Eberson.
I 1980-årene ble han kjent i Jazzpunkensemblet, Masqualero, Sidsel Endresen kvartett og mottok Buddyprisen (1984), samt ble «Årets jazzmusiker» (Foreningen norske jazzmusikere, 1993).

Han har komponert en rekke verk som kommer til syne i utgivelser med ministorbandet Oslo 13 og i trioen JøKleBa med Audun Kleive og Per Jørgensen trompet (1990–), i Magnetic North Orchestra (1992–) og hans seneste orkester, Batagraf (2002–). Han ga ut Saturation (Vossajazz 1999) med musikerne Sidsel Endresen, Nils-Olav Johansen og Fredrik Lundin (Jazzland, 1999).
Nevnes kan også Solarized, som ga han Edvard-prisen i klassen populærmusikk – større verk i 2000.
Han har også skapt en rekke lydinstallasjoner, bl.a. til Kong Haralds fødselsdags gave, installasjonen «Isrosa» (av Peder Istad) foran slottet i Oslo.

Han har gitt ut flere soloalbum, blant annet Book of Velocities fra 2007 og Warp fra 2016. I 2009 ga han ut Siwan med Amina Alaoui, som mottok den tyske «Jahrespreis den deutschen musikkritiker»-prisen.

Hans virke er dokumentert i Audun Aagres film Magnetisk musiker (NRK 2006;
DVD).

Diskografi 
 On and On (Curling Legs, 1991) – med Per Jørgensen og Audun Kleive
 Nonsentration (ECM, 1992) – med Oslo 13
 Mythscapes (Kepach Music, 1995) – med Furio Di Castri, Pierre Favre og Paolo Fresu
 Rotor (Curling Legs Productions, 1998) – med Cikada Strykekvartett
 Book of Velocities (ECM, 2007)
 Siwan (ECM, 2009) – med Amina Alaoui
 Warp (ECM, 2016)
 Siwan: Nahnou Houm (ECM, 2017)
 Discourses (ECM, 2020)
 Siwan - Hafla (ECM, 2022)

JøKleBa 
 On and On (Odin Records, 1991)
 JøKleBa! (Odin Records, 1992)
 JøKleBa Live! (Curling Legs, 1996)
 Jøkleba!/Nu Jøk? (EmArcy Records, Universal Music Norway, 2011)
 Outland (ECM, 2014)

Magnetic North Orchestra 
 Further (ECM, 1993)
 Solarized (Emarcy, 1999)
 Kyanos (ECM, 2002)
 Diverted Travels (ECM, 2004)

Batagraf 
 Statements (ECM, 2006)
 Say and Play (ECM, 2011)
 On Anydyne (Grappa Musikkforlag, 2016)
 Delights of Decay (Jazzland records, 2018) – med Mathias Eick og Trygve Seim

Priser og utmerkelser 
 Buddyprisen i 1984
 «Årets jazzmusiker» fra Foreningen norske jazzmusikere i 1993
 Edvard-prisen i klassen populærmusikk – større verk i 2000 for albumet Solarized
 Nominert til Spellemannprisen 2007 i klassen jazz for Book of Velocities
 Gammleng-prisen i 2008 i klassen jazz
 Jahrespreis den deutschen musikkritiker i 2009
 Nominert til Spellemannprisen 2016 i klassen samtid for On Anodyne, sammen med Trondheim Voices og Batagraf
 Nominert til Achava Jazz award i 2017
 Gammleng-prisen i 2021 i klassen musiker
 Nominert til Spellemannprisen 2022 i åpne klasse for Siwan: Hafla

Referanser

Eksterne lenker 
 
 
 
  Biografi fra Jazzbasen.
  Diskografi fra Jazzbasen.
  Medlem av Norsk Komponistforening 

Norske jazzpianister
Norske jazzkomponister
Personer fra Oslo
Alumni fra Hartvig Nissens skole